钦定古今图书集成/明伦汇编/人事典/第007卷 > 《图书编》 > 《经络考》
## 钦定古今图书集成/明伦汇编/人事典/第007卷 > 《图书编》 > 《经络考》

肝经之正，别跗上，上至毛际，合于少阳，与别俱行。
《络》之别曰蠡沟，去内踝五寸，走少阳。别者，经胫，上睾，
结于茎。胆经之正，绕髀入毛际，合于厥阴，别入季胁
间，循胸里，属胆，散之，上肝，贯心，以上挟咽，出颐颔中，
散于面，系目，合少阳于外眦。〈或以诸阴别者为正〉络之别曰光
明，去踝五寸，别走厥阴，下络足跗。《心经》之正，别入于
渊液两肋之间，属于心，上走喉咙，出于面，合目内《眦
络》之别曰通里，去腕一寸半，别而上行，循经入于心
中，系舌本，属目系。小肠经之正，指地，别于肩鲜，入腋
走《心系络》之别曰支正，上腕五寸，内注少阴。别者
上走肘，络肩髃。《脾经》之正，上至髀，合于阳明，与别俱
行，上结于咽，贯舌中。络之别曰公孙，去本节之后
一寸，别走阳明，其别者，入络肠胃。大络曰大包，出渊
液下三寸，布胸胁胃经之正，上至髀，入于腹里，属胃，
散之脾，上通于心，上循咽，出于口上额。《还系》目系
络之别曰丰隆，去踝八寸，别走太阴。别者，循胫骨外
廉，上络头顶，合诸经之气，下络喉嗌。《三焦经》之正，指
天别于巅，入缺盆，下走三焦，散于胸中。《络》之别曰内
关，去腕二寸，出于两肋之间，循经以上，系于心包，络
心系。〈一云外绕臂注胸中〉《心包络经》之正，手心主之别，下渊腋
三寸，入胸中，别属三焦，出循喉咙，出耳后，合少阳完
骨之下络之别同前三焦曰内关。肺经之正，别入
渊腋少阴之前，入走肺，散之太阳，上出缺盆，循喉
咙，复合阳明络之别，曰列缺，起于腕上分间，并太
阴之经，直入掌中，散入鱼际。《大肠经》之正，从手循膺
乳，别于肩髃，入柱骨，下走大肠，属肺，上循喉咙，出缺
盆；《络》之别曰偏历，去腕三寸，别入太阴。别者，循臂
乘肩髃，上曲颊偏齿。别者，入耳。《肾经》之正，至腘中，别
走太阳，而合上至肾，当十四顾，出属带脉；直者，系舌
本，复出于项，合于太阳；《络》之别曰大锺，当踝后绕
跟，别走太阳。别者，并经上走于心包，下外贯腰脊。《膀
胱经》之正，别入于胸中，其一道，一尻五寸，别入于肛，
属于膀胱，散之肾，循膂当心入散；直者，从膂上出于
项，复属太阳。络之别曰飞扬，走踝七寸，别走少阴。
经有十二，络有十五。馀三络者，是何等络也？然：有阳
络，有阴络，有脾之大络。阳络者，阳𫏋之络也；阴络者，
阴𫏋之络也。故络有十五焉。

径而直者为经，支而横者为络。

经行气，故见色常应于时；络主血，故受邪则变而不
一。然经之常色，如心赤、肺白、肝青、肾黑、脾黄，阴络之绝应其经，阳络之色变无常，随四时而行也。寒则凝
沍则青黑，热则燥泽则黄赤，此皆常色。若病则五色
具见寒热，故云“经行气而络主血”，其色常变不同也。